आतंकी संगठन इस्लामिक स्टेट (आईएस) से प्रभावित उज्बेकिस्तान के एक व्यक्ति ने न्यू यॉर्क के मैनहट्टन में वर्ल्ड ट्रेड सेंटर के पास भीड़भाड़ वाले साइकल पथ पर ट्रक दौड़ा दिया। इसमें आठ लोगों की मौत हो गई और 11 अन्य जख्मी हो गए। अमेरिकी सरकार ने इसे आतंकी हमला बताया है। न्यू यॉर्क में 9/11 की घटना के बाद यह पहला बड़ा आतंकी हमला है। 11 सितंबर 2001 को यहां के वर्ल्ड ट्रेड सेंटर पर हुए हमले में हजारों लोग मारे गए थे।